open-index/open-wikipedia-markdown huggingface dataset:
Teisės pažeidėjas

**Delinkventas** ( – nusikalsti, nusižengti) kriminologijoje – delikto vykdytojas, (teisės) pažeidėjas; asmuo nusižengiantis nustatytoms (teisės) normoms.

Delinkventas yra linkęs į deviantinį elgesį. Kriminologijoje tiriama delinkvento asmenybė, jos bruožai ir visi veiksniai, sudarę sąlygas pažeisti teisės normas ar jų nesilaikyti, aiškinamasi, kodėl būtent tas asmuo atliko pažeidimą, jo charakteristika.

Baudžiamojoje (t. p. baudž. proceso) teisėje delinkventas dar kitaip yra vad. kaltininkas – asmuo, kaltas dėl nusikalstamos veikos padarymo. Kai kuriose kalbose žodis delinkventas yra suvokiamas kaip nusikaltėlio (pažeidėjo) eufemizmas.
Rezidentūra

Terminas **rezidentūra** turi keletą reikšmių:

# Spec. tarnybų įstaiga užsienyje, žr. Rezidentūra (žvalgyba);
# Medicinos studijų pakopa, žr. Rezidentūra (studijos).
Plokščiagalviai smėlešeriai

**Plokščiagalviai smėlešeriai** (*Percophidae*) – ešeržuvių  (*Perciformes*) būrio žuvų šeima. Paplitusios Atlanto ir Indijos vandenynų tropiniuose ir subtropiniuose vandenyse, taip pat Ramiojo vandenyno pietvakarinėje ir pietrytinėje dalyje. Dydis 10-20 (50) cm. Kelios rūšys žvejojamos.

Šeimoje yra 13 genčių, 45 rūšys.
## Gentys
**[[Acanthaphritis]]*
*Didžiaakiai plokščiagalviai smėlešeriai (*Bembrops*)
*Žvynuotagalviai smėlešeriai (*Chrionema*)
**[[Dactylopsaron]]*
**[[Enigmapercis]]*
*Opalžuvės (*Hemerocoetes*)
*Didžiažvyniai plokščiagalviai (*Matsubaraea*)
**[[Osopsaron]]*
*Palai (*Percophis*)
*Buriapelekiai plokščiagalviai (*Pteropsaron*)
*Žvyniai (*Squamicreedia*)
Terekija

**Terekija** (*Xenus cinereus*) – tilvikinių (*Scolopacidae*) šeimos paukštis, kuris yra vienintelis atstovas **terekijų** gentyje.

## Požymiai
22 -25 cm ilgio terekija tokio pat dydžio kaip tikutis (*Tringa glareola*), bet turi trumpesnes gelsvas kojas. Snapas ilgesnis ir į viršų riestas. Nugara truputį rudai raštuota. Apatinė kūno dalis balta. Susijaudinęs sūpuoja uodega. Šauksmas aukšto tono švilpimas. 

## Paplitimas
Terekija peri pelkėtose vietovėse tundroje, nuo Kamčiatkos pusiasalio iki Baltosios jūros šiaurės rytų pakrantės. Taip pat šiaurės Norvegijoje ir Botnijos įlankoje. Žiemoti skrenda į Afrikos pakrantes, pietų Aziją ir Australiją. Vidurio Europoje retai pasitaiko. 2005 m. pastebėtos pora terekijų Šilutės rajone. 

## Maistas
Terekija maitinasi vabzdžiais, kirmėlėmis ir sraigėmis, kurias ji suranda savo ilgu snapu braidydama po seklumas. Savo grobį plauna vandenyje.
Leandro Damián Cufré

**Leandras Kufrė** (*Leandro Damián Cufré*; g. 1978 m. gegužės 9 d. La Platoje) – buvęs Argentinos futbolininkas, gynėjas. Atstovavo Argentinos rinktinei.

## Karjera

2009 m. rugpjūčio 19 d. pasirašė dvejų metų sutartį su Zagrebo "Dinamo" klubu.

## Rinktinės
Su Argentinos U-20 rinktine 1997 m. laimėjo pasaulio jaunimo iki 20 m. futbolo čempionatą. 

Pakviestas į nacionalinę rinktinę atstovauti 2006 m. pasaulio futbolo čempionate, kur žaidė vieneriose rungtynėse. Po pralaimėtos ketvirtfinalio baudinių serijos, rungtynėse nežaidęs Kufrė susistumdė su vokiečiu Peru Mertezakeriu ir tapo pirmuoju futbolininku, per pasaulio čempionatų istoriją, gavusiu raudoną kortelę jau pasibaigus rungtynėms.

## Dalyvavimas čempionatuose

|}

## Išnašos

## Nuorodos
*
Pablo Aimar

**Pablas Sesaras Aimaras** (; g. 1979 m. lapkričio 3 d. Rio Kuatre) – buvęs Argentinos futbolininkas, saugas.

## Karjera
Nuo pat jaunystės atstovavo River Plate. Netrukus tapo vienu geriausių šalies futbolininkų. 2001 m. parduotas Valensijai už 24 mln. €. Čia greitai tapo vienu iš pagrindinių komandos žaidėjų. Žaidė 2002 m. pasaulio futbolo čempionate. Pakviestas atstovauti savo šalį ir 2006 m. čempionate, kur buvo išleistas į aikštę po keitimo trejose rungtynėse, iš viso žaidė 57 minutes.

Baigęs karjerą dirbo Argentinos rinktinės trenerių štabe, laimėjusiame 2022 m. pasaulio čempionatą.

## Laimėjimai

* Ispanijos lyga (2002, 2004 – Valencia)
* Argentinos Primera divizionas (*Apertura* 1997, 1998; *Clausura* 2000 – River Plate)
* Pasaulio jaunimo iki 20 m. čempiontas (1997 – Argentina)
* UEFA taurė (2004 – Valencia)
* Europos Supertaurė (2004 – Valencia)

## Dalyvavimas čempionatuose

|}

## Išnašos

## Nuorodos
*
Evaldas Gustas

**Evaldas Gustas** (g. 1959 m. balandžio 1 d. Pasvalyje) – Lietuvos inžinierius, komjaunimo, partinis bei politinis veikėjas.

## Biografija
1966–1977 m. mokėsi Šiaulių 9-ojoje vidurinėje mokykloje. 1977–1982 m. studijavo Kauno politechnikos instituto Automatikos fakultete, elektroninės technikos inžinierius.

1982–1986 m. Kauno miesto Požėlos rajono komjaunimo komiteto skyriaus vedėjas, II sekretorius. 1986–1989 m. Kauno elektromechanikos gamyklos „Elektra“ kokybės valdymo biuro viršininkas. 1989–1990 m. LKP Kauno miesto komiteto instruktorius.

1990–1994 m. Kauno 47-osios ir 29-osios vidurinių mokyklų fizikos mokytojas, direktoriaus pavaduotojas. 1994 m. suteikta vyresniojo mokytojo kategorija. 1994–1995 m. AB „Kapitalinė statyba“ statybos direktorius, 1997–1998 m. UAB „Hastile“ direktorius, 1998–2000 m. AB „Mileta“ gamybos techninio skyriaus viršininkas. 2000–2002 m. studijavo KTU Viešojo administravimo fakultete, viešojo administravimo magistras.

2000–2001 m. Kauno miesto savivaldybės tarybos sekretorius. 2001 m. Lietuvos banko Kauno skyriaus organizacinio skyriaus viršininkas.

2001–2003 m. vidaus reikalų viceministras, 2003–2009 m. Vidaus reikalų ministerijos valstybės sekretorius. 2009–2013 m. VRM kancleris. 2013–2016 m. ūkio ministras. 2017–2018 m. Jungtinių Tautų Pasaulio turizmo organizacijos generalinio sekretoriaus specialusis patarėjas. Nuo 2018 m. žemės ūkio viceministras.

1995–2000 m. ir 2003–2005 m. Kauno miesto savivaldybės tarybos narys, 1995–1997 m. valdybos narys.

Nuo 1990 m. Lietuvos demokratinės darbo partijos narys, nuo 2001 m. sausio mėn. LSDP Kauno skyriaus narys, LSDP tarybos narys, Kauno skyriaus tarybos ir prezidiumo narys.

## Šaltiniai

|-
Volksparkstadion

**Volksparkstadion** – pagrindinis Hamburgo (Vokietija) stadionas. Savo namų rungtynes čia žaidžia vietos futbolo klubas „Hamburger SV“ ir amerikietiškojo futbolo klubas „Hamburg Sea Devils“. Stadionas talpina 57 274 žiūrovus (stovimos ir sėdimos vietos) arba 51 055 žiūrovus (tik sėdimos vietos, tarptautinėms rungtynėms). UEFA yra suteikusi stadionui 5 žvaigždučių įvertinimą, kuris suteikia teisę organizuoti UEFA Čempionų lygos ir UEFA taurės finalus.

## Istorija

Pirmasis stadionas šioje vietoje pastatytas dar 1925 m. ir pavadintas *Bahrenfelder Stadion*. 1951–1953 m. perstatytas ir pervadintas į *Volksparkstadion*. Naujai perstatytas stadionas talpino 75 000 žiūrovų. 1963 m. „Hamburger SV“ pateko į aukščiausiąją Vokietijos lygą ir persikėlė į šį stadioną. Stadione buvo sužaistos trejos 1974 m. pasaulio futbolo čempionato rungtynės. 1988 m. Europos futbolo čempionate sužaistos vienerios pusfinalio rungtynės.

1998 m. klubas nusprendė pasistatyti naują stadioną vietoje senojo. 2006 m. jame buvo sužaistos penkerios XVIII pasaulio futbolo čempionato rungtynės. Stadionas 2001–2007 m. vadinosi *AOL Arena*, 2007–2010 m. *HSH Nordbank Arena*, 2010–2015 m. *Imtech Arena*. 2015 m. sausio 22 d. Klaus-Michael Kühne įsigijo teises į Hamburgo stadiono vardą ir vėl sugrąžino senąjį pavadinimą *Volksparkstadion*. Po to, kai Hamburger SV Vokietijos futbolo varžybose 2019–2020 m. „2. Bundesliga“ pirmenybėse vėl užėmė 4 vietą (antrus metus iš eilės), Klaus-Michael Kühne sutarties nepratęsė.

## Šaltiniai

## Nuorodos
* Oficiali Hamburger SV klubo svetainė
* Vaizdai iš Imtech Arena
Maximiliano Rodríguez

**Maksimilianas Rodrigesas** (; g. 1981 m. sausio 2 d. Rosarijuje) – Argentinos futbolininkas, puolėjas. Argentinos futbolo rinktinėje. Turi dvigubą Argentinos ir Italijos pilietybę.

## Karjera

## Rinktinė

Su rinktine laimėjo pasaulio jaunimo iki 20 m. futbolo čempionatą (2001 m.). Pakviestas į 2006 m. pasaulio futbolo čempionatą, kur antrosiose rungtynėse įmušė du įvarčius, taip pat per pratęsimą įmušė įvartį į  vartus aštuntfinalio rungtynėse, šiose rungtynėse taip pat buvo išrinktas geriausiu rungtynių žaidėju.

## Dalyvavimas čempionatuose

|}

## Išnašos

## Nuorodos
*
Pilkasis ausylis

**Pilkasis ausylis** (*Plecotus austriacus*) lygianosinių (*Vespertilionidae*) šeimos šikšnosparnis. 5-6 cm ilgio, 7-14 g. svorio. Labai panašus į rudąjį ausylį, tik jis pilkesnis, snukutis juodas, kailis nugaros pusėje tankesnis. Santykinai didelės akys.

Paplitęs beveik visoje Europoje, išskyrus šiaurę, pietuose paplitimo arealas siekia Viduržemio jūrą. 

## Taip pat skaityti
* Ieškotinos Lietuvoje šikšnosparnių rūšys
* Lietuvos žinduoliai

## Nuorodos
* Pilkasis ausylis (Plecotus austriacus Fischer)
Julio Ricardo Cruz

**Chulijas Krusas** (*Julio Ricardo Cruz*; g. 1974 m. spalio 10 d. Santjago del Estere) – buvęs Argentinos futbolininkas, puolėjas. Atstovavo Argentinos rinktinei. 

## Karjera

2006 m. laimėjo Italijos futbolo taurę.

2009 m. vasarą būdamas laisvuoju agentu prisijungė prie Lazio klubo.

## Rinktinė
1997 m. balandžio 2 d. debiutavo Nacionalinėje komandoje.

Su rinktine žaidė 2006 m. pasaulio čempionate, kur per dvejas rungtynėse aikštėje išbuvo 63 minutes.

## Dalyvavimas čempionatuose

|}

## Išnašos

## Nuorodos
*
Paprastoji vilkžuvė

**Paprastoji vilkžuvė**, ar tiesiog **vilkžuvė** (*Anarhichas lupus*) – didžiausia vilkžuvinių (*Anarhichadidae*) šeimos žuvis. Tai verslinė plėšri žuvis.

## Paplitimas
Vilkžuvės paplitusios Šiaurės, Barenco, Baltijos jūrose, šiaurinėje Atlanto vandenyno dalyse. Gyvena iki 400 m gylyje, kur kietas dugnas ir yra augalų sąžalynų.
## Išvaizda
Kūnas ilgas, link uodegos siaurėja. Galva didelė. Turi daug aštrių dantų, dėl kurių ir pavadinta vilkžuve. Kūnas tamsiai rusvas arba gelsvas, su tamsiomis dėmėmis.
Geltonoji viendienė

**Geltonoji viendienė** (*Hemerocallis lilioasphodelus*) – viendieninių (*Hemerocallidaceae*) šeimos augalas. Aukštis 60-120 cm. Žydi birželio – liepos mėn. Auginamas soduose, sodybų gėlynuose kaip dekoratyvus augalas.
Nicolás Burdisso

**Nikolas Burdiso** (*Nicolás Burdisso*; g. 1981 m. balandžio 12 d. Altos de Čipionas, Kordobos prov.) – buvęs Argentinos futbolininkas, gynėjas. Atstovavo Argentinos rinktinei.

## Karjera

2010 m. rugpjūčio 28 d. pasirašė ketverių metų sutartį su AS Roma klubu.

## Rinktinė
Nacionalinėje komandoje žaidė nuo 2003 m. sausio 31 d.

Su rinktine dalyvavo 2006 m. pasaulio čempionate.

## Laimėjimai

* Argentinos Primera divizionas (*Apertura* 2000, 2003 – Boca Juniors)
* Tarpkontinentinė taurė (2000, 2003 – Boca Juniors)
* Copa Libertadores (2000, 2001, 2003 – Boca Juniors)
* Pasaulio jaunimo iki 20 m. futbolo čempionatas (2001 – Argentina)
* Italijos taurė (2006 – Internazionale)

## Dalyvavimas čempionatuose

|}

## Išnašos

## Nuorodos
*
Andų Chuninas

**Chunin de los Andesas** () arba **Andų Chuninas** – miestas Argentinoje, Neukeno provincijos pietinėje dalyje, prie Čimehuino upės. Huiljičeso departamento centras.

Chunin de los Andesas – svarbiausias šalyje upėtakių žvejybos centras. Sportinė žūklė gausybėje kalnų ežerų ir upių. Turistinis centras. 20 km nuo miesto yra Čapelko oro uostas, iš kurio vyksta skrydžiai į Neukeną ir Buenos Aires. Plentu sujungtas su Sapala ir Vilja La Angostura. Apylinkėse vystoma gyvulininkystė.

## Šaltiniai

## Nuorodos
* Oficiali svetainė 
* Turizmas
Vilianai

**Vilianai** () – miestas rytų Latvijoje, Rėzeknės savivaldybėje. 2904 gyventojai (2021 m.).

Vilianus kerta geležinkelio linija Ryga–Maskva, greitkelis Ryga–Maskva ir plentas Preiliai–Balvai. Per miestą teka Maltos upė (sudarytas Vilianų tvenkinys).

Miestas pirmą kartą paminėtas 1495 m. Miesto statusas suteiktas 1928 m. 2009–2021 m. buvo Vilianų savivaldybės administracinis centras.

Šiuo metu Vilianuose yra 58 bendrovės, įskaitant 8 pramonės įmones. Medienos apdirbimo gamykla, medžio anglių produkcijos gamykla ir spaustuvė „Katoļu dzeive“ () yra didžiausios. Vilianų hidroelektrinė (pastatyta 1950 m. ir renovuota 1994 m.) yra pirmoji renovuota privati hidroelektrinė Latvijoje.

Vilianų katalikų bažnyčia, vienuolynas, pastatyti XVIII a., ir dvaro rūmai su parku yra žymiausi miesto architektūriniai paminklai. Bernardinų ordino vienuolyno pastatų kompleksas su vidiniu kiemu priskiriamas iškiliausiems Latvijos architektūriniams paminklams. Vilianų geležinkelio stotis taip pat yra architektūrinis paminklas.

## Šaltiniai
Vilkžuvinės

**Vilkžuvinės** (*Anarhichadidae*) – ešeržuvių (*Perciformes*) žuvų šeima. Paplitusios Atlanto vandenyno šiaurinėje dalyje ir Ramiajame vandenyne. Gyvena iki 600 m gylyje. Maitinasi prie dugno. Išauga iki 1,1-2,5 m ilgio.

## Gentys
*Vilkžuvės (*Anarhichas*)
*Ungurinės vilkžuvės (*Anarrhichthys*)
Andų San Martinas

**San Martin de los Andesas** (), **Andų San Martinas** – miestas Argentinoje, Neukeno provincijos pietuose, Anduose, Lakaro ežero rytiniame krante, 45 km nuo Čilės sienos. Lakaro departamento centras.

Miestas įkurtas 1898 m. buvusios indėnų mapudungunų gyvenvietės vietoje. 22 km nuo miesto yra vietinės reikšmės oro uostas. Keliai į Sapalą ir Vilja La Angosturą.

Lankytini objektai ir pramogos:
* slidinėjimas Čapelko kalno šlaitais
* Lanino nacionalinis parkas
* Septynių ežerų kelias (*Camino de los Siete Lagos*) į Vilja La Angosturą
* Kopimas į kalnus, sportinė žūklė ir t. t.

## Šaltiniai

## Nuorodos
* Oficiali svetainė 
* Turizmas
Mersedesas

**Mersedesas** () reikšmės:
* Mercedes-Benz – Vokietijos automobilių firma;
* Mersedesas – miestas Argentinoje, Buenos Airių prov.;
* Mersedesas – miestas Argentinoje, Korienteso prov.;
* Vilja Mersedesas – miestas Argentinoje, San Luiso prov.;
* Mersedesas – miestas Filipinuose;
* Mersedesas – miestas JAV, Teksase;
* Mersedesas – miestas Urugvajuje.
Stadionas

**Stadionas** – sporto tikslams skirtas statinys, paprastai susidedantis iš didelio lauko ir vietų žiūrovams, išdėstytų laiptuotai aplink lauką. Taip pat paprastai yra įrengiamos papildomos aikštelės treniruotėms ir persirengimo kambariai sportininkams. Žiūrovų vietos gali būti ne tik sėdimos, bet ir stovimos. Stadionuose vyksta lauko sporto varžybos, koncertai arba kiti renginiai.

## Etimologija

Žodis *stadionas* kilęs iš graikų kalbos žodžio *stadion* (στάδιον) – „vieta, kur žmonės stovi“, nors žodis taip pat siejamas su stadija (senovės ilgio vienetas).

## Istorija

Seniausias žinomas stadionas yra Olimpijoje, Graikijoje, kur Olimpinės žaidynės rengiamos nuo 776 metų prieš mūsų erą. Tuo metu žaidynėse būdavo tik viena rungtis – sprintas. Senovės stadionų ilgis būdavo daugmaž standartinis t. y. 190 metrų. Romėnai taip pat perėmė šį standartą ir statė 180–190 m ilgio stadionus. Įdomu tai, kad nustatyta, jog žmogus maksimaliu greičiu gali bėgti apie 200 m nuotolį. Žymiausias senovės stadionas yra Koliziejus.

Dabartiniai stadionai pradėti statyti XIX a. 2-ojoje pusėje sporto reikmėms. Vėliau jie imti naudoti ir kitoms reikmėms – koncertams, kultūros renginiams, šventėms. Šiuo metu išpopuliarėjo parduoti stadiono pavadinimą garsiai firmai, t. y. už tam tikrą sumą sutinkama tam tikram laikotarpiui pakeisti stadiono vardą į firmos pavadinimą. Pavyzdžiui, AOL Arena stadionas Vokietijoje.

## Modernieji stadionai

Dengtieji stadionai turi stogus. Šie pastatai vadinami stadionais todėl, kad yra pakankamai dideli ir suprojektuoti lauko sporto šakoms. Dalis stadionų turi stogą tiktai virš tribūnų tam, kad apsaugotų žiūrovus nuo kritulių. Keletas stadionų turi slankiojamus stogus. Tokie stadionai geru oru gali būti atviri, o prastu uždari.

Stadione gali būti sėdimos ir stovimos vietos. Pastaruoju metu saugumo sumetimais dauguma stadionų visas vietas verčia į sėdimas.

Skirtingoms sporto šakoms reikia skirtingų dydžių aikštelių. Todėl stadionai būna skirti arba vienai sporto šakai arba būna universalesni ir juose gali vykti keleto šakų varžybos. Vien tiktai futbolui skirti stadionai yra pakankamai dažni. Pats dažniausias derinys yra futbolo aikštelė su aplink ją esančiais bėgimo takeliais. Didžiausias tokių stadionų minusas yra didesnis atstumas nuo aikštelės iki tribūnų su žiūrovais, ypač stadionų galuose. Tokiais atvejais stadionai būna: be tribūnų galuose, be tribūnos vienam gale (pasagos forma) arba su abejom tribūnom (ovalo forma).

JAV, kur beisbolas ir amerikietiškas futbolas yra populiariausi buvo pastatyta daug futbolo/beisbolo stadionų, tačiau dėl labai skirtingų reikalavimų aikštelėm tai nepasiteisino ir šiuo metu tokie stadionai nebestatomi.

## Lietuva

Lietuvoje pirmasis buvo Kauno LFLS stadionas, prie kurio atsiradimo aktyviai prisidėjo sporto entuziastas Steponas Darius. Šis stadionas dabar vadinasi Dariaus ir Girėno stadionas. 1985 m. Lietuvoje buvo 39 stadionai ir 814 futbolo aikščių.

## Šaltiniai
Lynch

**Lynch** − pavardė.

Pavardę turi šie garsesni asmenys:

* David Lynch (g. 1946) – amerikiečių filmų režisierius ir aktorius;
* Kevin Andrew Lynch (1918–1984) – JAV miestų planavimo teoretikas ir rašytojas;
Tongos vėliava

**[[Tonga|Tongos]] vėliava** oficialiai buvo priimta 1875 m. lapkričio 4. Vėliavos pagrindas raudonas, reiškiantis pralietą Jėzaus kraują jo nukryžiavimo metu ir primenantis šalies gyventojams, kad jie turi būti dėkingi už išgelbėjimą jam. Viršutiniame kairiajame kampe yra baltas kantonas, simbolizuojantis Jėzaus dorumą ir skaistumą, ir jo centre raudonas lygių galų kryžius, kuris rodo, kad šalies gyventojai yra krikščionys.

Vėliava panaši į Raudonojo Kryžiaus vėliavą, iš pradžių jos netgi buvo vienodos, tačiau vengiant painiavos, buvo kiek pakeistas dizainas. Vėliava buvo naudojama jau nuo 1864, tačiau oficialiai priimta 1875. Ji buvo paremta Tongos karaliaus, George Tupou I, idėja. 1875 konstitucija skelbia, kad vėliava niekada neturi būti pakeista.
Tongos herbas

**[[Tonga|Tongos]] herbas** buvo sukurtas 1875 kartu su šalies konstitucija. Pradedant kažkur nuo 950 metų Tongą iš pradžių valdė trys karalių linijos. Po ilgų pilietinių karų ji, karaliaus Džordžo Tupou I, buvo sujungta į vieną valstybę. Trys kardai simbolizuoja šias tris skirtingas karalių linijas. Balandis su alyvos šakele reiškia taiką, kuri atėjo po pilietinių karų pabaigos. Žvaigždės simbolizuoja pagrindines salas: Tongatapu, Vava'u ir Ha'apai. Karūna atspindi monarchinę valdymo sistemą. Iš abiejų herbo šonų matoma Tongos vėliava.

Antraštės devizas parašytas tongos kalba: *KO E ʻOTUA MO TONGA KO HOKU TOFIʻA* (liet. Dievas ir Tonga – mūsų paveldas).
Cetiozauras

**Cetiozauras** (*Cetiosaurus*) – vandens dinozaurų gentis. Fosilijų rasta Europoje ir Afrikoje. 1841 dinozaurą atrado Richardas Ovenas (Richard Owen). Cetiozauras yra pirmasis atrastas zauropodas. Jo kaklas buvo trumpesnis nei kitų zauropodų. Gyveno vėlyvuoju juros periodu. Manoma, buvo Megalozauro ir Eustreptospondilo grobis. Užaugdavo iki 18 m ilgio ir svėrė 30 tonų.

## Filogenetinis medis
Thierry Henry

**Tieri Danielis Anri** (; g. 1977 m. rugpjūčio 17 d.) – buvęs prancūzų futbolininkas, Prancūzijos rinktinės puolėjas, futbolo treneris, apžvalgininkas.

Arsenal klubo visų laikų rezultatyviausias žaidėjas. Už rezultatyvumą keturis kartus gavęs metų pasaulio rezultatyviausio žaidėjo prizą (2002, 2004, 2005, 2006), 2003 bei 2004 metais užėmė antrąją vietą pasaulio metų futbolininko rinkimuose.

2007 m. už 16,1 mln. svarų sterlingų parduotas Barselonai. 2010 m. liepos 14 d. persikėlė į JAV, Niujorko „Reb Bulls“ klubą. 2012 m. sausio 6 d. buvo 2 mėnesiams išnuomotas Arsenal FC klubui.

Nacionalinėje komandoje žaidė nuo 1997 m. spalio 11 d., su rinktine žaidė 2006 m. pasaulio čempionate, kur ketvirtfinalyje po Z. Zidano perdavimo įmušė pergalingą įvartį į  vartus, iš viso per septynerias rungtynes įmušė 3 įvarčius.

2007 m. spalio 18 d., rungtynėse su Lietuva įmušė 2 įvarčius, pagerino Mišelio Platini Prancūzijos rinktinėje įmuštų įvarčių rekordą ir tapo tuometiniu rezultatyviausiu Prancūzijos rinktinės futbolininku. 2022 m. jo rekordą pagerino Olivjė Žiru.

Atrankos į 2010 m. pasaulio futbolo čempionatą atkrintamosiose varžybose su Airija, per pridėtinį laiką sukčiaudamas padėjo pelnyti įvartį: baudos aikštelėje susistabdė kamuolį ranka ir tada perdavė įvarčio autoriui Viliamui Galasui. Dėl šio incidento kilo didelis skandalas. Dalyvavo 2010 m. pasaulio čempionate, bet ten prancūzai patyrė fiasko ir paskelbė karjeros rinktinėje pabaigą.

Baigęs futbolininko karjerą, Anri 2016 m. tapo Belgijos rinktinės trenerio asistentu.

## Pasiekimai
* Pasaulio čempionas (1998)
* Europos čempionas (2000)
* Prancūzijos Ligue 1 čempionas (1996/1997)
* Prancūzijos Supertaurė (1997)
* Anglijos Premier lygos čempionas (2001/2002, 2003/2004)
* FA Taurė (2002, 2003, 2005)
* UEFA Čempionų Lyga (2009)
* La Liga (2009)
* Copa del Rey (2009)

## Dalyvavimas čempionatuose

|}

## Išnašos

## Nuorodos
*
Francesco Totti

**Frančeskas Totis** (; g. 1976 m. rugsėjo 27 d.) – italų futbolininkas, buvęs Italijos rinktinės ir AS Roma klubo puolėjas.

## Karjera
Būdamas 16 metų, sužaidė pirmąsias rungtynes AS Roma komandoje, 1994–1995 metų sezone įsitvirtino pagrindinėje sudėtyje ir šioje komandoje žaidė iki 2017 m. 2001 m. tapo Italijos čempionu. 2000 ir 2003 metais išrinktas geriausiu Italijos metų žaidėju.

Nacionalinėje komandoje žaidė nuo 1998 m. spalio 10 d., su rinktine žaidė 2006 m. pasaulio čempionate, kur per ketverias rungtynes sužaidė 465 minutes, atliko tris rezultatyvius perdavimus, o paskutinėmis aštuntfinalio sekundėmis realizavo 11 m baudinį, užtikrinantį Italijai pergalę ir patekimą į ketvirtfinalį.

2011 m. Tarptautinė futbolo istorijos ir statistikos federacija paskelbė F. Totti populiariausiu futbolininku Europoje.

2014 m. rugsėjo 30 d. (3 dienos po 38-ojo gimtadienio) F. Totti Čempionų lygos rungtynėse įmušė išlyginamąjį įvartį į Manchester City klubo vartus ir tapo vyriausiu Čempionų lygos įvarčio autoriumi.

2016 m. rugsėjo 11 d. išėjęs į aikštę rungtynėse su Sampdoria, F. Totti išlygino Paolo Maldini rekordą, sužaisdamas Serie A 25 metus.

2017 m. gegužės 28 d. sužaidė paskutines rungtynes su Roma klubu, išėjęs į aikštelę 54 minutę prieš Genoa komandą.

2017 m. rugpjūčio 27 d. 17-asis pasaulyje gavo *UEFA President's Award*.

## Pasiekimai
* Pasaulio čempionas ()

## Dalyvavimas čempionatuose

|}

## Išnašos

## Nuorodos
*
Fabien Barthez

**Fabjenas Bartezas** (g. 1971 m. birželio 28 d.) – prancūzų futbolininkas, Nanto „Atlantique“ vartininkas, vienas geriausių prancūzų vartininkų.

Nacionalinėje komandoje žaidė nuo 1994 m. gegužės 26 d., su rinktine žaidė , kur per septynerias rungtynes praleido tik du įvarčius ir buvo išrinktas geriausiu čempionato vartininku. Taip pat buvo pagrindinis rinktinės vartininkas  ir  Europos čempionatuose,  ir  pasaulio čempionatuose.

2006 m. spalio 5 dieną F. Bartezas paskelbė apie profesionalios karjeros pabaigą, tačiau tų pačių metų gruodžio 17 dieną pasirašė sutartį su Ligue 1 žaidžiančiu FC Nantes klubu. 2007 m. balandžio 30 d. paliko klubą, dėl sirgalio išpuolio.

## Pasiekimai
* Pasaulio čempionas (1998)
* Konfederacijų taurė (2003)
* Europos čempionas (2000)
* UEFA Čempionų lygos laimėtojas (1993)
* Prancūzijos čempionas (1997, 2000)
* Premier lygos čempionas (2001, 2003)
* Prancūzijos antros lygos laimėtojas (1995)

## Dalyvavimas čempionatuose

|}

## Išnašos

## Nuorodos
*
Olympique de Marseille

**Marselio „Olympique“** (), trumpiau **Marseille** arba **OM** – Prancūzijos futbolo klubas iš Marselio. Tai vienas didžiausių Prancūzijos klubų ir vienintelis šalies klubas, laimėjęs UEFA Čempionų lygą.

## Spalvinė gama

## Apranga
; Sportinės aprangos pokyčiai.
* Namuose žaidžia balta apranga. 

## Pasiekimai

## Sezonai

|}

## Išnašos

## Nuorodos
* Oficiali klubo svetainė
* UEFA svetainė
Dvikvėpės žuvys

**Dvikvėpės žuvys** (*Dipnoi*) – mėsingapelekių žuvų poklasis. Jos geba kvėpuoti ir po vandeniu, ir ore.

## Fizinės charakteristikos
Visos dvikvėpės žuvys turi ištęstą kūną, keturis galūninius pelekus ir vieną analinį peleką. Jos turi labai specifinį dantytumą.
Dantukai išsidėstę gomuryje ir ant apatinio žandikaulio sudaro vėduoklės formos sukandimo paviršių. Dvikvėpėms žuvims būdinga pedomorfozė – lervos stadijai būdingų požymių išlikimas individui suaugus.

## Elgesys
Afrikos ir Pietų Amerikos dvikvėpės žuvys prisitaikiusios išgyventi vasarą išdžiūvančiuose vandens telkiniuose. Jos įsirausia į dumblą, metabolizmas sulėtėja iki 60 kartų, azotinės atliekos šalinamos ne amoniako, kaip įprastai, o mažiau nuodingo šlapalo pavidalu.

## Sistematika

*Būrys. Vienaplautės dvikvėpės (*Ceratodontimorphes*) 
**Šeima. Australinės dvikvėpės (*Ceratodintidae*)
*Būrys. Dviplautės dvikvėpės (*Lepidosireniformes*)
**Šeima. Amerikinės dvikvėpės (*Lepidosirenidae*) 
**Šeima. Afrikinės dvikvėpės (*Protopteridae*)
Fabio Cannavaro

**Fabijas Kanavaras** (g. 1973 m. rugsėjo 13 d.) – buvęs profesionalus italų futbolininkas, Italijos rinktinės gynėjas. Iki 2010 m. pasaulio futbolo čempionato rinktinėje sužaidęs 135 rungtynes, jis tapo šio pasiekimo rekordininkas per visą rinktinės istoriją.

2011 m. dėl kelio problemų baigė futbolininko karjerą ir tapo Al-Ahli klubo ambasadoriumi bei techniniu konsultantu.

Nuo 2017 m. italas yra klubo Guangzhou Evergrande vyriausias treneris, o 2019 m. pradėjo vadovauti Kinijos vyrų futbolo rinktinei.

## Karjera
Savo profesionalaus žaidėjo karjerą Fabio pradėjo 1992 m. prisijungdamas prie Napoli klubo. Nuo 1995 m. žaidė Parma komandoje, kurioje sužaidė 212 rungtynių. Nuo 2002 iki 2010 m. jis žaidė tokiuose Italijos klubuose kaip Milano Inter, Turino Juventus ir Ispanijoje Madrido Real klube.

2010 m. birželio 2 d. buvo paskelbta, kad po XIX pasaulio futbolo čempionato italas prisijungs prie JAE futbolo klubo Al-Ahli, su kuriuo pasirašė dvejų metų sutartį. Per 16 rungtynių italas pelnė du įvarčius. Po pirmo sezono JAE ekipa paskelbė nutraukianti sutartį su Fabio dėl nepateisintų vilčių. 2011 m. liepos 9 d. baigė profesionalaus futbolininko karjerą ir tapo treneriu.

## Rinktinė
1997 m. sausio 22 d. debiutavo Nacionalinėje komandoje.

Su rinktine žaidė 2006 m. pasaulio čempionate, kur buvo komandos kapitonas ir laimėjo pasaulio čempionų taurę.

2006 metų gruodį laimėjo FIFA Pasaulio metų žaidėjo (FIFA World Player of the Year) apdovanojimą, taip pat buvo išrinktas Europos metų futbolininku (European Footballer of the Year).

Žaidėjas dalyvavo ir XIX pasaulio futbolo čempionate, kuris vyko PAR 2010 m. Po šio čempionato, kuriame Italijos ekipa nesugebėjo pereiti į antrą etapą, italas paskelbė, kad baigia karjerą Italijos rinktinėje.

## Pasiekimai
* Pasaulio čempionas ()

## Dalyvavimas čempionatuose

|}

## Išnašos

## Nuorodos
*
Napoleonmetis

**Napoleonmetis** – 1792–1815 m. laikotarpis, Prancūzijos Revoliucijos pabaiga, Prancūzijos tapimas imperija bei Napoleono viešpatavimas. Šiuo laikmečiu visa Europa buvo karų ir mūšių arena. Viena po kitos kūrėsi ir žlugo antiprancūziškos koalicijos. Napoleonmetį galima padalinti į šiuos politinius tarpsnius:
* Pirmoji antiprancūziškoji koalicija (1792–1797)
* Egipto kampanija (1798–1801)
* Antroji antiprancūziškoji koalicija (1798–1801)
* Trečioji antiprancūziškoji koalicija (1805)
* Ketvirtoji antiprancūziškoji koalicija (1806–1807)
* Ispanijos karas (1808–1814)
* Penktoji antiprancūziškoji koalicija (1809)
* Rusijos kampanija (1812), Lietuvoje – prancūzmetis
* Šeštoji antiprancūziškoji koalicija (1812–1814)
* 100 dienų laikotarpis – Septintoji antiprancūziškoji koalicija (1815)

## Derybos su Rusijos caru Aleksandru I ant plausto Nemune

Tilsitz 1807.JPG|
Serangeli - Adieux de Napoléon et d'Alexandre après la paix de Tilsitt (9 juillet 1807).jpg|
Napoleon.twee keizers.jpg|


## Karas su Rusija

French attack in 1812 in Russia.jpg|Napoleono kariai
Napoleon Neman.jpg|Armija keliasi per Nemuną
Album Wilenskie. 1845-1875 (5552361) (cropped).jpg|Besitraukianti Napoleono kariuomenė Vilniuje 1812 m.
Gennaro Gattuso

**Dženaras Gatusas** (; g. 1978 m. sausio 9 d.) – buvęs Italijos rinktinės saugas, nuo 2025 m. – Italijos vyrų futbolo rinktinės treneris.

## Karjera
2003 metais su Milano klubu laimėjo UEFA Čempionų lygą. Šioje ekipoje žaidė 13 metų, per 335 rungtynes pelnė 9 įvarčius.

2012 m. birželio viduryje pasirašė dviejų metų sutartį su Šveicarijos FC Sion klubu. Čia sužaidęs 27 rungtynes saugas pelnė 1 įvartį. 2013 m. sezone buvo šios ekipos žaidžiančiu treneriu, vėliau tris mėnesius dirbo Palermo treneriu.

2014 m. birželio 5 d. pranešta, kad italas pradeda treniruoti Graikijos OFĪ klubą.

## Rinktinė
2000 m. vasario 23 d. debiutavo Nacionalinėje komandoje. 

Su rinktine žaidė 2006 m. pasaulio čempionate, ketvirtfinalyje buvo išrinktas geriausiu rungtynių žaidėju. 

2010 m. birželio 12 paskelbė, kad po 2010 m. pasaulio čempionato pasitrauks iš rinktinės.

## Pasiekimai
* Pasaulio čempionas ()
* UEFA Čempionų lygos laimėtojas – 2006–2007 m.

## Dalyvavimas čempionatuose

|}

## Išnašos

## Nuorodos
* 
*
Naumiestis

**Naumiesčiu** iki XX a. 1-osios pusės buvo vadinami du miesteliai:

* Kudirkos Naumiestis;
* Žemaičių Naumiestis.
Petr Čech

**Petras Čechas** (; g. 1982 m. gegužės 20 d.) – buvęs čekų futbolininkas, Čekijos rinktinės vartininkas. Buvo pripažįstamas vienu geriausių vartininkų pasaulyje.

## Karjera

2002 metais žaisdamas Prahos „Spartoje“ pasiekė šalies rekordą, 855 rungtynių minutes nepraleisdamas nė vieno įvarčio, 2005 metais pasiekė Premier lygos nepraleistų įvarčių rekordą, apgynęs vartus 1025 minutes (nuo 2004 m. gruodžio 12 d. iki 2005 m. kovo 5 d.).

2006 m. Chelsea varžybose su Reading FC komanda Čechas patyrė sunkią galvos traumą, buvo nedelsiant operuotas. 2007 m. vartininkas grįžo į komandą, bet nuo tuo laiko visad dėvėjo apsauginį šalmą.

2012 m. Petras Čechas ženkliai prisidėjo prie „Chelsea“ pergalės Čempionų lygos finale prieš „Bayern“, atremdamas Arjeno Robeno baudinį, bei sulaikydamas 2 baudinius 11 m baudinių serijoje.

## Rinktinė
2002 m. vasario 12 d. debiutavo nacionalinėje komandoje.

Su rinktine žaidė 2006 m. pasaulio čempionate.

## Laimėjimai

;Chelsea
* FA Premier League: 2004–05, 2005–06, 2009–10
* FA Taurė: 2007, 2009, 2010, 2012
* FA Community Shield: 2005, 2009
* Anglijos lygos taurė: 2005, 2007
* UEFA Čempionų Lyga: 2012

;Tarptautiniai
* 2002 UEFA U21 čempionatas

;Asmeniniai
* Geriausias Prancūzijos lygos vartininkas: 2003–04
* IFFHS geriausias pasaulio vartininkas: 2005
* Barclays Golden Glove: 2004–05, 2009–10
* UEFA geriausias Europos vartininkas: 2005, 2007, 2008

## Dalyvavimas čempionatuose

|}

## Išnašos

## Nuorodos

*
Valmy mūšis

**Valmy mūšis** – 1792 m. rugsėjį įvykęs mūšis tarp Prūsijos-Austrijos ir Prancūzijos. Mūšio pradžioje prancūzai sudarė 50 000 – 59 000 vyrų, prūsai – 35 000. Valmy mūšis prancūzams kainavo 300 vyrų, prūsams 200, baigėsi Prancūzijos pergale.

## Mūšio eiga
Rugsėjo 9 d. rytą prūsai per rūką puolė *Gizaucourt* ir *La Lune* kalvas ir aptiko prancūzų sargybos postus. Šie buvo pabėgę. Prūsai pradėjo prancūzų apšaudymą, kai prancūzai apgraibomis žygiavo per rūką. Apie vidurdienį rūkas prasisklaidė ir priešininkai vieni kitus pamatė.

Prūsų vadas Brunswick, pamatęs išsisklaidžiusias prancūzų gretas dėl sprogmenų dėžių sprogimo, sudarė tris atakuojančias eiles ir nurodė pulti *Valmy* kryptimi, tikėdamasis, kad priešų armija greitai pakriks, susidūrusi su *Frederic the Great* armijos pėstininkais. Prūsai, sutrikdyti drąsaus priešų elgesio, susvyravo. Brunswick, nusprendęs, kad operacija žlugo, atitraukė pajėgas į *La Lune* pozicijas.

Prūsai išsilaikė dar dešimt dienų priešais prancūzų vado Dumouriez armiją, tačiau įsikūrę purvynėje, pristigę maisto, paveikti dizenterijos epidemijos, jie spalio 1 d. nusprendė atsitraukti. Sekami prancūzų, jie perėjo sieną, kur nugalėtojai pasiliko.
Nykštukinė pečialinda

**Nykštukinė pečialinda** (*Phylloscopus proregulus*) – pečialindų genčiai priklausantis paukštelis. Veisiasi pietų Sibire, Mongolijoje, Kinijoje, Tibete. Tai viena mažiausių pečialindų. Jos giesmė panaši į kanarėlės.

Gyvena kalnų spygliuočių miškuose. Lizdus suka medžiuose. Kaip ir dauguma pečialindų, nykštukinės pečialindos yra vabzdžiaėdės.

Nykštukinės pečialindos iš šiaurinių sričių žiemai migruoja į subtropinę Aziją. Migruodamos kartais užklysta ir į vakarų Europą, dažniausiai spalio – lapkričio mėnesiais.

Nykštukinės pečialindos nėra baikščios, bet dėl gyvenimo medžiuose ir pastovios migracijos jas sudėtinga tyrinėti.
Theo Walcott

**Teodoras Valkotas** (; g. 1989 m. kovo 16 d. Londone) – Anglijos ir Everton klubo puolėjas.

## Southampton
2004–2005 metų sezoną jis pradėjo Southamptono jaunių komandoje ir pateko į FA jaunimo taurės finalą prieš Ipswich Town F.C.. Būdamas 15 metų ir 175 dienų amžiaus jis tapo jauniausiu žaidėju kada nors žaidusiu už Southampton F.C. klubo rezervinę komandą. Tame sezone Southampton F.C. iškrito iš Anglijos Premier lygos, todėl Theo Walcott taip ir nesužaidė nei vienerių rungtynių aukščiausioje lygoje. 2005–2006 metų sezone jis tapo jauniausiu žaidėju žaidusiu Southampton F.C. klubo pagrindinėje sudėtyje. Tuo metu jam buvo 16 metų ir 143 dienos.

## Arsenal
Puikus žaidimas greitai patraukė žiniasklaidos dėmesį. Theo Walcott žiniasklaida pripažino kaip vieną perspektyviausių savo amžiaus žaidėjų. Žiniasklaidoje buvo pranešta apie susidomėjimą žaidėjų iš tokiu garsių klubų kaip: Tottenham Hotspur F.C., Arsenal F.C., Chelsea F.C., Liverpool F.C., Manchester United F.C., Real Madrid, A.C. Milan, Juventus. 2006 m. sausio 20 d. Theo Walcott už £5 000 000 sumą (kuri ateityje, priklausomai nuo jo žaidimo gali išaugti iki £12 000 000) perėjo į Arsenal F.C.. 2006 m. vasario 7 d. žaidėjas debiutavo Arsenalo rezervinėje komandoje ir pelnė įvartį. 2006 m. kovo 17 d. per savo 17 gimtadienį žaidėjas pasirašė pirmąjį savo profesionalų kontraktą, pagal kurį uždirbdavo £1 000 000 per metus.

## Anglijos vyrų futbolo rinktinė
2006 m. vasario 28 d. debiutavo Anglijos jaunimo (iki 19 metų) komandoje ir realizavo 11 m baudinį.
Anglijos vyrų futbolo rinktinės trenerio Sveno Gorano Eriksono sprendimas kviesti jaunąjį puolėją į 2006 metų pasaulio futbolo čempionatą daug kam buvo netikėtas.
2006 m. gegužės 25 d. Theo Walcott debiutavo Anglijos B rinktinės rungtynėse prieš Baltarusiją.
2006 m. gegužės 30 d. Theo Walcott tapo jauniausiu Anglijos nacionalinėje komandoje žaidusiu žaidėju. Tuo metu jam tebuvo 17 metų ir 75 dienos.

Nors ir įtrauktas į 2006 metų čempionato sudėtį, T. Walcott čempionate nežaidė nei vieneriose rungtynėse.

## Dalyvavimas čempionatuose

|}

## Citatos
* „Jis geresnis nei aš tokiame amžiuje“ Wayne Rooney

## Šaltiniai
Haapai

**Haapai** – salų grupė Tongos salyno centrinėje dalyje. Išsidėsčiusi 150 km į šiaurę nuo Tongatapu salos. Svarbiausios salos – Lifuka ir Foa. Lifukos saloje yra svarbiausias salyno miestas – Pangajus.

## Geografija

Iš viso Haapai salyną sudaro 68 salos. Dauguma jų – koraliniai rifai ir atolai, tačiau yra ir kelios vulkaninės salos, kuriose veikia aktyvūs ugnikalniai (Tofua, Kao, Fonuafoou), esantys salyno vakaruose. Aukščiausia vieta – Kao ugnikalnis (1046 m).

Salyne gyvena 5665 gyventojai (2021 m.). Plotas 109,3 km². Tankiausiai gyvenamos Lifukos ir Foa salos. Haapai salynas – taip pat yra ir vienas iš trijų Tongos Karalystės administracinių vienetų. Suskirstytas į 6 apygardas. Geografiškai išskiriamos 4 salų grupės (Lifuka, Kotu, Nomuka ir Ugnikalnių salos). Žemiau pateikiami salų duomenys:

## Istorija

Salos apgyvendintos polineziečių jau prieš 2700 m. Pirmasis europietis, išvydęs Ha’apai salas, buvo olandų jūrininkas Abelis Tasmanas, kuris 1664 m. pasiekė Nomukos salą. Vėliau salyne ne kartą lankėsi Džeimsas Kukas. 1845 m. prijungtos prie Tongos Karalystės.

## Šaltiniai

## Nuorodos

* Žemėlapiai ir nuotraukos 
* Turizmas
Dirk Kuyt

**Dirkas Kjuitas** (; g. 1980 m. liepos 22 d. Nyderlanduose) – futbolininkas, Nyderlandų futbolo rinktinės puolėjas.

## Karjera

Tarp 2001 m. kovo ir 2006 m. balandžio Dirk Kuyt sužaidė 179 rungtynes iš eilės.

## Rinktinė
Nacionalinėje komandoje žaidė nuo 2004 m. rugsėjo 3 d.

Su rinktine žaidė trejose 2006 m. pasaulio čempionato rungtynėse bei septyneriose 2010 m. pasaulio čempionato rungtynėse, per kurias įmušė vieną įvartį į Danijos rinktinės vartus.

## Euro 2008

Pirmosiose rungtynėse su Italija atliko 2 rezultatyvius perdavimus. Antrosiose 9 minutę įmušė įvartį į Prancūzijos vartus.

## Dalyvavimas čempionatuose

|}

## Išnašos

## Nuorodos
*
Žemaičių dainos

**Žemaičių dainos** dažniausiai daugiabalsės, skambios, melodingos, muzika linksma. Būdingi atskirų garsų, skiemenų pratęsimai, atsikvėpimai viduryje žodžio, įvairūs melodiniai papuošimai. Paplitęs dainavimo būdas, kai pradeda vienas asmuo, po to įstoja kiti pritariamuoju balsu. Pusę posmelio dainuoja vyrai, kitą pusę – moterys.
Kauno muzikos mokykla

**Kauno muzikos mokykla** – muzikos mokykla, veikusi 1919–1933 m. Kaune.

## Istorija
1919 m. kovo mėn. vargonininko Juozo Naujalio pastangomis ir lėšomis „Saulės“ gimnazijos patalpose atidaryta pirmoji muzikos mokykla Lietuvoje. Iš pradžių buvo privati, 1920 m. suvalstybinta. 1919–1921 m. mokykloje buvo fortepijono, smuiko, dainavimo, vėliau – dar ir violončelės, kontraboso, vargonų, pučiamųjų instrumentų bei kompozicijos specialybės. 1919 m. mokėsi 40 mokinių, dirbo 3 dėstytojai, 1929 m. – 270 mokinių, 32 dėstytojai. 1930 m. mokykloje buvo 14 specialybės klasių ir 15 bendrųjų muzikos dalykų klasių. 1930–1933 m. buvo rengiami operos dainininkai, simfoninio ir kamerinio orkestro muzikantai.

1926–1933 m. mokykla turėjo simfoninį orkestrą (jam 1926–1928 m. vadovavo I. Vildmanas-Zaidmanas, 1928–1933 m. – Juozas Tallat-Kelpša). Orkestras koncertuodavo Valstybės teatre; repertuarą sudarė užsienio klasikų ir lietuvių kompozitorių kūriniai. 1933 m. Kauno muzikos mokykla pertvarkyta į Kauno konservatoriją.

## Vadovai
* 1919 m. – Juozas Naujalis;
* 1920 m. – Juozas Tallat-Kelpša;
* 1920–1927 m. – Juozas Naujalis;
* 1927–1933 m. – Juozas Gruodis.

## Pedagogai
Vincas Bacevičius, Jonas Bendorius, Povilas Berkavičius, Lidija Dauguvietytė-Malko, Balys Dvarionas, Emerikas Gailevičius, Vladislava Grigaitienė-Polovinskaitė, Juozas Gruodis, Emilija Janickienė, Aleksandras Kačanauskas, Albertas Köhelikas, Elena Stanek-Laumenskienė, Oreste Marini, Nikodemas Martinonis, Petras Oleka, Juozas Pakalnis, Vladimiras Ružickis, Julius Štarka, Juozas Tallat-Kelpša, Izaokas Vildmanas-Zaidmanas, Viktoras Žadeika, Juozas Žilevičius ir kt.

## Mokiniai
Antanas Budriūnas, Klemensas Griauzdė, Kazys Gutauskas, Jurgis Karnavičius, Konradas Kaveckas, Antanas Kučingis, Jonas Nabažas, Antanas Račiūnas ir kt.

## Šaltiniai
Mua

**Mua** (*Muʻa*) – antras pagal dydį Tongos miestas, esantis Tongatapu salos rytinėje dalyje, *Hahake* apygardoje.

## Istorija
Vienu metu (maždaug prieš 2000 m.) Mua buvo Lapita kultūros centras.

Nuo XII amžiaus buvo Tu’i Tonga imperijos sostinė, ir čia rezidavo dviejų lygiagrečių Tongos dinastijų – Tui Tonga ir Tui Haatakalaua atstovai. Miestas buvo padalintas į dvi dalis – **Lapaha** ir **Tatakamotonga**. Lapahoje rezidavo Tui Tonga, čia stovėjo rūmai, skirti jiems ir jų žmonoms. Tatakamotongoje, tuo tarpu, gyveno žemesnio rango didikai.

Nors nuo XVII a. pasaulietinė Tongos dinastija Tui Kanokupolu rezidavo vakarinėje salos dalyje (Kanokupolu vietovėje), Mua oficialiai išliko imperijos sostine ir buvo svarbus religinis centras. Galutinai Tongos sostinė į naują vietą Nukualofoje perkelta tik 1875, kas patvirtinta pirmojoje Tongos konstitucijoje.

Netoli miesto yra *Langi* – Tui Tonga kapai.

## Nuorodos
* Miesto ir šalies istorija
Lopšinė

**Lopšinė** – nedidelės apimties ramios nuotaikos vokalinis (rečiau instrumentinis) kūrinys. Būdinga lėtas tempas, ramus ritmas, tolygi, monotoniška siauros apimties melodija. Vyrauja 6/8, 2/4 metrai. Lopšinės paplitusios daugelio Europos, Š. Amerikos, V. Afrikos tautų muzikiniame folklore. Tai trumpos motinų arba auklių sukurtos dainelės kūdikiams raminti arba migdyti (taikomoji muzikos funkcija).

Profesionaliojoje Europos muzikoje lopšinių sukūrė F. Šubertas, C. M. fon Veberis, J. Bramsas, H. Wolfas, A. Dvoržakas, M. Musorgskis, P. Čaikovskis, G. Geršvinas (lopšinė iš operos „Porgis ir Besė“), I. Stravinskis (lopšinė iš baleto „Ugnies paukštė“) ir kt.

## Lopšinės Lietuvoje

Lietuvių lopšinės giminingos gudų, latvių, ukrainiečių, rusų lopšinėms. Lietuvių tautosakoje lopšinės priskiriamos vaikų dainų grupei. Jas sudaro trumpas vienbalsis prasminis tekstas (siužetuose dažnai apdainuojami gyvūnai: katinėlis, zuikis, pelytė) ir priedainis (pvz., „a – a-a“, „čiūčia – liūlia“, „lylia lylia“ ir pan.), gausu įvairių malonybinių žodelių; tematika nesudėtinga. Būdingas melodijos, judesio ir poetinio teksto sinkretiškumas. Labai svarbi improvizacija – kiekviena mama savaip melodiją išdainuoja.

Nuo senovės vaiko migdymas turėjo ir magišką, ritualinį kontekstą ir buvo viena iš vaiko apsaugos priemonių. Jis buvo siejamas su įvairiais prietarais: pavyzdžiui prieš guldant kūdikį lopšyje pasupdavo katę, buvo draudžiama supti tuščią lopšį.

Lietuvos profesionaliojoje muzikoje lopšines kūrė St. Šimkus, B. Dvarionas, V. Klova, J. Naujalis, A. Kačanauskas, St. Vainiūnas, F. Bajoras, J. Juzeliūnas.

Ovidijus Vyšniauskas 1994 m. Eurovizijos dainų konkurse atliko dainą „Lopšinė mylimai“. Aktorių trupė Teatriukas 2008 m. įrašė kompaktines plokšteles „Lietuvių lopšinės“ ir „Klasikinės lopšinės“, 2009 m. – „Pasaulio lopšinės“, 2011 m. – „Lietuvių autorių lopšinės“ 

Dėl savo svarbos Lietuvos kultūroje 2018 m. Lietuvoje lopšinių tradicija buvo įtraukta į Nematerialaus kultūros paveldo vertybių sąvadą.

## Literatūra
* Pranė Jokimaitienė. *Lietuvių liaudies vaikų dainos*. Vilnius: Vaga, 1970, p. 27-44.
* *Lietuvių liaudies dainynas*. I t. Vaikų dainos. Parengė P. Jokimaitienė. Melodijas parengė Z. Puteikienė. Vilnius: Vaga, 1980. 758 p.
* *Lopšinės ir žaidinimai*. sud. Jūratė Šemetaitė. Vilnius: Lietuvos liaudies kultūros centras, 1992. 80 p.

## Diskografija
* ***CD Lietuvių lopšinės / Lithuanian Lullabies***. Dainuoja trupės „Teatriukas“ aktoriai: Dalia Mikoliūnaitė, Žilvinas Ramanauskas, Artūras Varnas, Gediminas Žilys. Vilnius: UAB „Nieko rimto“, 2008.

## Nuorodos
* Lopšinė „A a vaikuci “

## Išnašos
Tongatapu

**Tongatapu** – svarbiausia Tongos salyno sala, kurioje gyvena didžioji dalis šalies gyventojų ir yra įsikūrusi sostinė Nukualofa. Tai kultūrinis, politinis ir ekonominis šalies centras.

Sala – koralinis atolas, kurios šiaurinėje dalyje įsiterpusi lagūna. Šiaurinė dalis vos iškilusi virš jūros, tačiau einant į pietus kyla aukštyn. Tongatapu sala užima trečdalį viso salyno ploto ir gyventojų skaičiaus. Plotas 257,03 km². 66,6 tūkst. gyventojų (1996). Pavadinimas kilo iš žodžių *Tonga* („pietūs“) ir *Tapu* („tabu, šventenybė“).

Pirmasis europietis, pasiekęs Tongatapu, buvo olandų jūrininkas Abelis Tasmanas, čia pasirodęs 1643 m. ir suteikęs salai Amsterdamo vardą. Tongatapu saloje išlikę net XIII a. polineziečių kultūros palikimo. Tai istoriškai turtingiausia Polinezijos sala.

## Svarbiausi objektai
* Tongos karaliaus tūmai
* Nukualofa – šalies sostinė
* Mu'a – antras pagal dydį šalies miestas
* Langi – karalių kapavietė
* Mapu 'a Vaea – koralinio rifo sąsiauris
* Pangaimotu – nedidelė poilsinė salelė šalia Tongatapu
* Ha'amonga 'a Maui – trilitas

Tongatapu kartu su keletu nedidelių salelių sudaro vieną iš trijų Tongos administracinių sričių. Suskirstyta į 7 apygardas. Žemiau pateikiama salų statistika:

## Nuorodos
* Žemėlapis ir nuotraukos 
* Nuotraukos 
* Turizmas
Bruocėnai

**Bruocėnai** () – miestas Latvijoje, Saldaus savivaldybėje, prie Ciecerės ežero. 3076 gyventojai (2021 m.).

## Istorija

Miestas pradėjo formuotis 1938 m., po Bruocėnų cemento ir šiferio kombinato pastatymo. Miesto teisės suteiktos 1992 m. 2001–2021 m. buvo Bruocėnų savivaldybės administracinis centras.

## Sportas
* Saldus FK/Brocēni (futbolas)

## Šaltiniai
Pangajus

**Pangajus** – miestas Tongoje, Ha'apai salose, Lifukos saloje. Didžiausias salyno miestas ir uostas. Kopros apdirbimas, tropinių vaisių auginimas ir prekyba.

## Šaltiniai

## Nuorodos

* Miesto nuotraukos
Salacgryva

**Salacgryva** (, ) – miestas Latvijoje, šiaurinėje Vidžemės dalyje, Limbažių savivaldybėje. Miestas išsidėstęs Rygos įlankos pakrantėje, prie Salacos upės žiočių (Salacgrīva latviškai reiškia „Salacos žiotys“). Kerta kelias *[[Via Baltica]]*. Atstumas iki Rygos – 103 km, iki Limbažių – 50 km, iki Valmieros – 95 km. Iki Estijos sienos - 10 km. 2600 gyventojų. Yra švyturys.

Svarbiausios miesto ekonomikai veiklos yra medienos eksportas, medienos apdirbimo pramonė, maisto pramonė ir prekyba.

## Istorija

Šioje vietoje buvo lyvių gyvenvietė Saleca. 1207 m. Salacos žiotyse buvo įsteigtas Rygos arkivyskupo prekybinis punktas. 1226 m. dešinėje Salacos upės pusėje vyskupas Albertas pastatė riterių pilį. Nuo 1561 m. priklausė Abiejų Tautų Respublikai. Livonijos karo metu keletą kartų pulta, dėl to XVII a. pabaigoje pilis buvo stipriai apgriauta ir galiausiai sugriuvo. Salacgryvoje dar galima pamatyti kanalą, kuriuo laivai galėjo apiplaukti aplink pilį. Nuo 1721 m. prijungta prie Rusijos imperijos. XVIII a. čia pamažu išnyko lyvių kalba.

Salacgryvos raida tiesiogiai susijusi su Rygos įlankos pakrančių laivyba. 1870 m. Salacos upės pakrantės buvo pagilintos ir iš akmenų supilta prieplauka upės žiotyse. Per Salacgryvą pradėtos vežti prekės iš šiaurinės Vidžemės – mediena, linai, javai, daugiausia į Pernu ir Rygą. Per metus čia atplaukdavo apie 200 laivų. XX a. pradžioje Salacgryva vėl prarado savo reikšmę. Jos uostą aplenkė Ainažių uostas. Pastačius Rygos-Valkos geležinkelį Vidžemės žemės ūkio produkcija galėjo būti išvežama tiesiai per Rygos uostą. 1909 m. uostą aplankė jau tik 150 laivų daugiausia gabenusių upe atplukdytus sielius.

Latvijos nepriklausomybės laikotarpiu Salacgryva išaugo. 1928 m. suteiktos miesto teisės. 1935 m. čia gyveno beveik 1000 gyventojų, daugiausia tai buvo dokininkai, dailidės, pirkliai ir žvejai. Salacgryva tapo svarbiu Vidžemės žvejybos centru. 

Per Antrąjį pasaulinį karą nenukentėjo. Sovietų laikais čia buvo perkeltas žuvies perdirbimo fabrikas iš Ainažių, pilnai perstatytas uostas, gyventojų skaičius augo ir 1990 m. pasiekė 3000.

2009–2021 m. miestas buvo Salacgryvos savivaldybės administracinis centras.

## Miestai partneriai
Miestai, su kuriais Salacgryva yra užmezgusi partnerystės ryšius:
*  Handevitas, Vokietija

## Nuorodos
Nomuka

**Nomuka** – sala Tongoje, Ha'apai salyne, 105 km į šiaurę nuo Tongatapu.

Sala koralinės kilmės, trikampio formos. Plotas 7,12 km². Aukštis iki 51 m. Lagūnos gylis 1,5 m. Už 30 km nuo Nomukos yra veikiantis Fonuafo'ou ugnikalnis. Saloje gyvena 550 gyventojų (1996).

Žvejyba, tropinių kultūrų auginimas, prekyba. Yra viena vidurinė ir dvi pradinės mokyklos bei vaikų darželis. 7 bažnyčios.

1664 m. Nomukos salą pasiekė olandų keliautojas Abelis Tasmanas ir pavadino Roterdamu. 1774 m. salyną tyrinėjo Džeimsas Kukas.

## Nomukos grupė
Kartu su aplinkinėmis salomis sudaro Nomukos grupę.
* Nomuka Iki – 1,5 km į pietus nuo Nomukos. Aukštis 45 m.
* Mango – 8 km į pietryčius nuo Nomukos. Aukštis 43 m. Plotas 0,65 km². Šiauriniame krante yra gyvenvietė ir bažnyčia (81 gyv.).
* Mango Iki – 1 km į vakarus nuo Mango.
* Nukufaiau – 3 km į šiaurę nuo Mango.
* Luafitu – 7 km į rytus nuo Mango.
* Nukutula – 4 km į šiaurę nuo Nukufaiau. Aukštis 5,5 m.
* Fonoifua – 6 km į rytus nuo Nukutula. Plotas 0,39 km². 104 gyv.
* Tano’a – salelė 1 km į pietus nuo Fonoifua
* Otu Tolu grupė sudaryta iš keturių mažų salelių
** Fetokopunga – didžiausia šios grupės sala, 8 km į rytus nuo Fonoifua. Aukštis 17 m.
** Telekivavau – 1 km į pietus nuo Fetokopunga. Aukštis 22 m.
** Telekiha’apai arba Lalona – 2 km piečiau. Aukštis 20 m.
** Telekitonga – 4 km piečiau. Aukštis 16 m.

## Nuorodos
* Nuotraukos, istorija
Ikškilė

**Ikškilė** (, , lyviškai *ikš* 'vienas' + *kilā* 'kaimas') – Latvijos miestas, kurį galima vadinti vienu seniausių miestų Latvijos teritorijoje (anksčiau paminėta tik Ludza - 1177 m.). Miestas įkurtas 1185 m. labai palankioje geografinėje padėtyje, 28 km nuo Latvijos sostinės Rygos, prie Dauguvos upės. 7589 gyventojai (2021 m.).

## Istorija
Miestui pavadinimą davė lyviai, keliavę per Dauguvos upę. 1185 m. Dauguvos krante buvo pastatytas pirmasis mūrinis pastatas Baltijoje – Livonijos vyskupo bažnyčia. Pastačius Rygos hidroelektrinę (1966–1974), Dauguvos vandens lygis buvo pakeltas tiek, kad bažnyčios griuvėsiai pakliuvo į naujai suformuotą salą. Ši buvo pavadinta Šv. Meinardo sala, pirmojo Ikškilės vyskupo Meinardo vardu.

Miesto teisės nuo 1992 m. 2004–2021 m. buvo Ikškilės savivaldybės administracinis centras.

## Geografija
Miestas įsikūręs pietrytinėje Vidurio Latvijos žemumos dalyje.

Sausio mėnesio vidutinė temperatūra būna nuo –5,5 °C iki –6 °C, o liepą +17 °C. Kritulių kiekis per metus sudaro 700–750 mm.

## Galerija

Ikšķile, gleznotāja J. Kugas māja 2003-04-26.jpg|Dailininko J. Kugos namas
Ikšķiles katoļu baznīcas drupas 2001-08-19.jpg|Bažnyčios griuvėsiai
Ikšķile railway station.jpg|Geležinkelio stotis
Ikšķiles luterāņu baznīca 2.jpg|Liuteronų bažnyčia


## Šaltiniai